wickkiey/tamil-wikipedia-markdown huggingface dataset:
# பாரடே அலைகள்

**பாரடே அலைகள்** (*Faraday waves*) அல்லது **பாரடே சிற்றலைகள்** (*Faraday ripples*) எனப்படுபவை அதிர்வுறும் கொள்கலனில் உள்ள திரவங்கள் உருவாக்கும் நேரிலா நிலையான அலைகள் ஆகும். மைக்கேல் பரடேயின் பெயரால் இவ்வலைகள் வழங்கப்படுகின்றன. அதிர்வுறும் திரவங்களின் அதிர்வெண் தெவிட்டு நிலையை விட அதிகாிக்கும் போது தட்டையாக இருக்கும் நிலையான திரவத்தின் (hydrostatic) மேற்பரப்பு நிலையற்றதாகிறது. இது பாரடேயின் நிலையற்றதன்மை எனப்படுகிறது. 1831 ஆம் ஆண்டில் அரச கழகத்தின் மெய்யியல் இதழில் வெளிவந்த கட்டுரை ஒன்றில் பரடே இவ்வலைகள் பற்றி முதற்தடவையாகக் குறிப்பிட்டார்.  
செங்குத்தாக அதிர்வுறும் ஒரு உந்து தண்டை திரவத்தின் மேற்பரப்பில் வைக்கும் போது, அதிர்வுறு அதிர்வெண்ணில் பாதி அதிர்வெண் கொண்ட நிலையலைகள் உருவாக்கப்படுகிறது. இது பாரடேயின் நிலையற்றதன்மை கொள்கையால் விளக்கப்படுகிறது.  

சமமற்ற ஒத்ததிர்வு கொள்கை அடிப்படையில் அலை உருவாகிறது. இவ்வலைகள் கோடுகளாகவும், சீராக அமைக்கப்பட்ட அறுகோண அமைப்பிலும் அல்லது சதுரங்களாகவும் அல்லது பகுதி படிக அமைப்பிலும் வடிவம் பெறுகின்றன. அதிர்வுறும் கண்ணாடி குவளையில் வைக்கப்பட்டுள்ள திரவத்தின் பரப்பில் மெல்லிய கோடுகளாக பாரடே அலைகள் உருவாகின்றன. இசையெழுப்பும் பாத்திரங்களில் உருவாகும் ஊற்று போன்ற அமைப்பையும் விளக்க பாரடே அலைகள் உதவுகின்றன.  
பாரடே அலைகளின் அலைநீளம் டி பிராலி அலைகளை ஒத்த அலைநீளங்களைப் பெற்றுள்ளன.  

## பயன்கள்

பாய்மப் பொருள், திண்மப் பொருள், உயிருள்ளவை ஆகியவற்றின் மிகச் சிறிய அளவிலான திரவ அடிப்படையிலான மாதிரிகளைப் பெற பாரடே அலைகள் உதவுகிறது.  
திட அடிப்படையிலான மாதிரிகளை விட திரவ அடிப்படையிலான மாதிரிகள் சமச்சீரான மற்றும் சம கால அளவிலான அலைத் தோற்றங்களை உருவாக்க உதவுகின்றன.  
முதலைகள் தங்களுக்குள் தகவல்களை பரிமாறிக் கொள்ள பாரடே அலை வடிவங்களைப் பயன்படுத்துகின்றன.  

## மேலும் பார்க்க
- அலைவு
- அலை–துகள் இருமை
# மொஹாக் சிகையலங்காரம்



**மொஹாக் (mohawk** (also referred to as a **mohican**) என்பது ஒரு சிகை அலங்காரம் ஆகும், இது பொதுவான தலையின் இரு புறங்களிலும் முடியை மழித்துவிட்டு, முன்பக்கத்திலிருந்து பின்பக்க மண்டை வரைக்கும் நடுவில் மட்டுமே நீண்ட முடி இருக்கும்வகையில் விடப்படும். அயர்லாந்தில் கிடைத்த கி.மு. 392 - 201 காலகட்டத்தைச் சேர்ந்த சிவப்பு ஹேக்கின்கான் மனித உடலில் இந்த சிகையலங்காரம் காணப்பட்டுது குறிப்பிடத்தக்கது. மிக உயரமான மோகாக்குக்கு சிகைக்கான உலக சாதனையாக 44.6 அங்குல உயரத்தை கொண்ட கஜுஹிரோ வனநபே என்பவர் வளர்த்த சிகையலங்காரமாம் ஆகும்.  

## பெயர்

மோஹாக் சிகையலங்காரத்தின் பெயர் வட அமெரிக்காவைச் பழங்குடி மக்களும், முதலில் நியூயார்க்கில் உள்ள மோகாக் பள்ளத்தாக்கில் குடியேறியவர்களான, மொஹாக் இனத்தவரின் பெயரில் இருந்து வந்தது. ஹென்றி ஃபோண்டா நடித்து 1939 இல் வெளியான பிரபல ஹாலிவுட் திரைப்படமான *டிரம்ஸ் அலாங் த மோஹாக்* என்ற திரைப்படத்தில் இருந்து இந்த பெயர் வருகிறது.
# தொல்புவியியல்



**தொல்புவியியல்** *(Palaeogeography)* என்பது வரலாற்று புவியியலின் பண்டைய வரலாற்றை பொதுவாக இயற்கை நிலப்பரப்புகளைப் பற்றி படிக்கின்ற அறிவியலாகும். மனிதன் அல்லது கலாசார சூழல்களைப் பற்றிய ஆய்வுகளும் தொல்புவியியலில் அடங்கும். குறிப்பாக நிலப்பரப்புகளை ஆய்வு செய்வதில் கவனம் செலுத்தும் தொல்புவியியல் சில சமயங்களில் தொல்நிலப்பரப்பியல் என்ற சொல்லாலும் அழைக்கப்படுகிறது.  

விஞ்ஞானப் புரிதல்களுக்கு நெருக்கடியான தகவல்களையே பலவிதமான சூழல்களில் தொல்பொருளியல் துறை அளிக்கிறது. உதாரணமாக, வண்டல் மண்ணியல் பற்றிய புவியியல் பகுப்பாய்வு பெட்ரோலியப் புவியியல் துறையில் முக்கியப் பங்கு வகிக்கிறது, ஏனென்றால் பூமி மேற்பரப்பின் தொல் புவிப்பரப்பியல் சூழல்கள் பாறைப்படிவியல் பதிவுகளில் பாதுகாக்கப்படுகின்றன. தொல்புவியியல் வல்லுநர்கள் கூட புதைப்படிவுகளுடன் தொடர்புடைய வண்டல் சூழலை ஆய்வு செய்கின்றனர். அழிந்து வரும் இனங்களின் பரிணாம வளர்ச்சிக்கு சான்றுகள் கிடைக்கும் என்று இவர்கள் எதிர்பார்க்கின்றனர். மற்றும் தொல்புவியியல் ஆதாரங்கள் கண்டப்பெயர்ச்சி கோட்பாட்டு வளர்ச்சிக்கு உதவியாக இருந்தன. தொடர்ந்து தற்போதைய தட்டுப் புவிப்பொறை கட்டமைப்பு கோட்பாடுகளுக்கு உதவியும் வருகின்றன. மேலும் ஒருநிலக் கொள்கையால் சுட்டப்படும் மீகண்டங்களின் பண்டைய வடிவம் மற்றும் நிலப்பரப்பு பற்றிய தகவலை வழங்குவதுடன், பாந்தசாலாசா போன்ற பண்டைய கடல்களைப் பற்றியும் தெரிவிக்கின்றன. இதனால் வரலாற்றுக்கு முந்தைய கண்டங்கள் மற்றும் கடல்களின் வரலாறுகளை புனரமைப்பு செய்யமுடிகிறது.  

## இவற்றையும் காண்க

- தொல்லுயிரியல்
- தட்டுப் புவிப்பொறைக் கட்டமைப்பு
# திபெத்திய பீடபூமி



தூபி]]  

யின் வான் காட்சி]]  

**திபெத்திய பீடபூமி** (Tibetan Plateau) மேற்கு சீனாவின் கிங்ஹாய் மாகாணம், திபெத் தன்னாட்சிப் பகுதி, மற்றும் இந்தியாவின் லடாக் பகுதிகளை உள்ளடக்கியதாகும்.  

25,00,000 இலட்சம் சதுர கிலோ மீட்டர் பரப்பளவு கொண்ட திபெத்திய பீடபூமி, கிழக்கிலிருந்து மேற்காக 2,500 கிலோ மீட்டர் நீளமும், வடக்கிலிருந்து தெற்காக 1,000 கிலோ மீட்டர் அகலமும், 4,500 மீட்டர் உயரமும் கொண்டது.  

இப்பீடபூமி 36,000 பனிபடர்ந்த கொடுமுடிகள் கொண்டது. தெற்காசியா மற்றும் தென்கிழக்காசியாவில் பாயும் ஆறுகளின் ஊற்றுக்கண்னாக திபெத்திய பீடபூமி விளங்குகிறது. சிந்து ஆறு, பிரம்மபுத்திரா ஆறு போன்ற எண்ணற்ற ஆறுகள் இப்பீடபூமியில் உற்பத்தியாகிறது.  

உலகின் அதிக அளவில் பனிப்பாறைகள் கொண்ட பகுதிகளிலான தென் துருவம், வட துருவத்திற்கு அடுத்து மூன்றாம் இடத்தில் திபெத்திய பீடபூமி, உள்ளது.}}  

திபெத்திய பீடபூமியை *உலகின் கூரை* என்றும், உலகின் *மூன்றாம் துருவம்* என்றும் அழைப்பர். திபெத்திய பனி படர்ந்த கொடுமுடிகளிலிருந்து வற்றாத ஆறுகள் தோன்றி சீனா, நேபாளம், பாகிஸ்தான், இந்தியா மற்றும் வங்காள தேசங்களில் பாய்கிறது.  

புவி வெப்பம் அதிகரித்ததன் காரணத்தினால், திபெத்திய பீடபூமியில் ஏற்பட்ட புவியியல் மாறுதல்களினால், இப்பீடபூமி அறிவியல் ஆய்வலர்களின் ஆய்வில் உள்ளது.  

## புவியியல்
திபெத்திய பீடபூமி பெரும் மலைத் தொடர்களால் சூழப்பட்டுள்ளது.  
திபெத்திய பீடபூமியின் தெற்கில் உள்இமயமலைத் தொடர்களும், வடக்கில் குன்லூன் மலைகள் மற்றும் தக்கிலமாக்கான் பாலைவனமும், வடகிழக்கில் குலியன் மலைகளும், கோபி பாலைவனமும், கிழக்கிலும், தென்கிழக்கிலும் சிசுவான் மாகாணாத்தின் ஹ்ங்குடான் மலைகளும் சூழ்ந்துள்ளது.  

திபெத்திய பீடபூமியின் மேற்குப் பகுதிகள் காரகோரம் மலைகளையும், வடக்கு காஷ்மீர் பீடபூமியையும் தொட்டுச் செல்கிறது. மேலும் சிந்து ஆறு, பிரம்மபுத்திரா ஆறுகள் இங்கு உற்பத்தி ஆகிறது. புகழ் பெற்ற இந்துப் புனிதத் தலங்களான கயிலை மலை, மானசரவர் ஏரி மற்றும் யம்துரோக் ஏரி திபெத்திய பீடபூமியில் அமைந்துள்ளது.  

தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.  
திபெத்திய பீடபூமியின் மக்களான திபெத்தியர்கள் திபெத்திய பௌத்தத்தை பின்பற்றுகின்றனர்.  

இப்பீடபூமி குட்டைப் புல்வெளிகளும், புதர்க்காடுகளும் அதிகம் கொண்டதால், இங்கு வாழும் நாடோடி மக்களின்  
கவரிமா எனப்படும் மாடுகள் போன்ற கால்நடைகளின் மேய்ச்சல் நிலமாக உள்ளது.  

## பருவ மழையின் பங்கு
தெற்காசியா, மற்றும் தென்கிழக்காசியாவின் பருவ மழைக்கு திபெத்திய பீடபூமி பெரும் பங்கு வகிக்கிறது. தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.  

## அடிக்குறிப்புகள்
# ஆனந்தா கோவில்



**ஆனந்தா கோவில்** மியான்மரில் உள்ள பகன்னில் அமைந்துள்ளது. இது ஒரு பெளத்த மதக் கோவிலாகும். இந்தக் கோவில் கி.மு 1105 ஆம் ஆண்டுவாக்கில் பாகன் வம்சாவழியில் வந்த கியான்சித்தா என்ற அரசரால் கட்டப்பட்டது. ஏறக்கிறைய 912 ஆண்டு தொண்மையானது. பகனில் இருக்கும் நான்கு புராதன கோவில்களில் இதுவும் ஒன்றாகும்.  

கோயிலில் பல மாடிகளை கொண்டு அமைந்திருக்கிறது. இந்த அமைப்பு ஒரு குடையின் மேல் ஒரு சிறிய அடுக்குத் தூபிவைக் ஹதி (குடை அல்லது மேல் ஆபரணத்தின் பெயர்) கொண்டிருக்கும் கோவில் அமைப்பைக் கொண்டிருக்கிறது, இதுபோன்ற குடை அமைப்பு மியான்மரில் கிட்டத்தட்ட அனைத்து அடுக்குத் தூபிக்களிலும் உள்ளது. இந்த பௌத்த ஆலயத்தில் நான்கு புத்தர் சிலைகள் நின்றவ்வாறு உள்ளது. ஒவ்வொரு புத்தரும் ஒவ்வொரு திசைகளை நோக்கிப் பார்த்தபடி வடக்கு, கிழக்கு, மேற்கு மற்றும் தெற்கு உள்ளனர். இந்த கோவில் மோன் இணத்தின் ஒரு சிறந்த கட்டிடக்கலை அதிசயமாக கருதப்படுகிறது மற்றும் இந்திய கட்டிடக்கலை பாணியையும் ஏற்றுக்கொண்டிருக்கிறது. இந்த ஈர்க்கக்கூடிய கோவில் மியான்மரின் *வெஸ்ட்மினிஸ்டர் அபே* என்றழைக்கப்படுகிறது.  

இந்தக் கோவில் 10 வது-11 ஆம் நூற்றாண்டின் இடைபட்ட காலத்தில் உருவான பத்தொட்டியா கோயிலுக்கு மிகவும் நெருக்கமாக உள்ளது, மேலும் அது "கற்கள் நிறைந்த அருங்காட்சியகம்" என்றும் அழைக்கப்படுகிறது.  

1975 ஆம் ஆண்டு பகானில் ஏற்பட்ட பூகம்பத்தால் இந்தக் கோவில் சேதமடைந்தது. பின்னர் கோவில் முழுமையாக மீழைமைக்கப்பட்டது அதனை தொடர்ந்து கோவில் மதில் சுவர்கள் முழுவதும் வண்ணம் பூசப்பட்டு பாதுகாக்கப்பட்டது. கோவில் தோற்றுவிக்கப்பட்ட 900 ஆம் ஆண்டு நினைவுக் கொண்டாட்டம் 1990 ஆம் ஆண்டு மிகச்சிறப்பாக பகான் நகரில் கொண்டாடப்பட்டது.  

## வரலாறு
கி.மு. 1105 ஆம் ஆண்டில் கட்டப்பட்ட இந்த கச்சிதமான பரிமாணம் கொண்ட கோவிலின் அமைப்பிற்கும் புகழுக்கும் காரணமாகவும் சொந்தமாகவும் இருந்தவர் அரசர் கியான்சித்தா. இது "ஆரம்பகால பகான் காலத்தின் அழகிய முடிவாகவும் மற்றும் மத்திய காலத்தின் ஆரம்பவும்" அமைந்தது என்று குறிப்பிடபடுகிறது. கி.மு. 1080 ஆம் ஆண்டு, பஹோத்தான்யா கோயில் கட்டப்பட்ட போது ஆரம்பிக்கப்பட்ட சமயக் கல்வியின் உச்சநிலையாக இந்த கோயிலின் கட்டுமான காலம் கருதப்படுகிறது. அரசர் ஏற்றுக்கொண்ட தேரவாத பௌத்தம் , புத்தரின் போதனைகளை ஒரு கோவிலின் ஊடாக துல்லியமாகவும், உண்மையான வழியாகவும், பர்மாவை ஒரு கொடியின் கீழ் ஐக்கியப்படுத்துவதற்கும், "வெகுஜன மத நம்பிக்கையை உருவாக்குவதற்கும்" அவரைத் இந்தக் கோவில் கட்டத் தூண்டியது. புத்தரின் கோட்பாட்டில் அவரது உறுதியான நம்பிக்கையை வெளிப்படுத்தியதன் மூலம், அரசின் பாதுகாவலனாக அரசர் இருக்க விரும்பினார் எனக் கருதப்படுகிறது:  

## மேலும் பார்க்க
- மியான்மரில் பெளத்தமதம்
# யம்துரோக் ஏரி



**யம்துரோக் ஏரி** (Yamdrok Lake) சீனாவின் திபெத்திய பீடபூமியில் உள்ள மூன்று புனித நன்னீர் ஏரிகளில் ஒன்றாகும். பனி படர்ந்த கொடுமுடிகள் மற்றும் ஓடைகளின் நடுவே அமைந்த யம்துரோக் ஏரி, கடல் மட்டத்திலிருந்து 14,570 அடி உயரத்தில் அமைந்துள்ளது. இது 72 கி.மீ. நீளமும், 638 சதுர கிலோ மீட்டர் பரப்பளவும் கொண்டது.  

யம்துரோக் ஏரியிலிருந்து 90 கி.மீ. தொலைவில் கியாண்ட்சே நகரமும், 100 கி.மீ. தொலைவில் லாசா நகரமும் அமைந்துள்ளது.  

யம்துரோக் ஏரியின் மேற்குப் பகுதியில் பைதி கிராமத்தில் அமைந்த, திபெத்தின் பெரிய புனல் மின் நிலையம் 1996இல் நிறுவப்பட்டது.  

30 முதல் 60 மீட்டர் ஆழம் கொண்ட யம்துரோக் ஏரியின் பரப்பளவு 638 சதுர கிலோ மீட்டராகும். இறக்கை வடிவத்தில் அமைந்த இந்த ஏரியின் தெற்கு பகுதி விரிந்தும், வடக்குப் பகுதி குறுகியும் உள்ளது. இந்த ஏரி குளிர்காலத்தில் உறைந்து விடுகிறது.  

## பண்பாட்டு முக்கியத்துவம்

எனப்படும் யாக் மாடு]]  
மானசரோவர் ஏரி போன்றே இந்த ஏரியும் திபெத்திய மக்களால் புனிதமாகக் கருதப்படுகிறது.  

யம்துரோக் ஏரி பன்னாட்டு சுற்றுலாப் பயணிகளால் கவரப்பட்டுள்ளது. இந்த ஏரியில் உள்ள தீவுப் பகுதியில் பழைய கோட்டையும், அரண்மனையும் உள்ளது.  

## பொருளாதாரம்
ஏப்ரல் முதல் அக்டோபர் முடிய இந்த ஏரியில் மீன் பிடித் தொழில் நடைபெறுகிறது. யம்துரோக் ஏரியைச் சுற்றி புல்வெளிகள் அமைந்துள்ளது. கவரிமா எனும் யாக் மாட்டின் பால் மற்றும் பால் பொருட்கள், தோல் வணிகத்தில் உள்ளது.  

## தட்ப வெப்பம்
# அனசூயா சாராபாய்

**அனசூயா சாராபாய்** (*Anasuya Sarabhai; (1885 - 1972*) என்பவர் இந்தியாவின் பெண்கள் தொழிலாளர் இயக்கத்தின் முன்னோடியாகத் திகழ்ந்த இவர், இந்தியாவின் மிகப் பழமையான, துகில் தொழிலாளர்கள் சங்கமாகக் கருதப்படும், "அகமதாபாத் சவுளி தொழிலார்கள் சங்கம்" (மஜதூர் மகாஜன் சங்கம்) (*Ahmedabad Textile Labour Association (Majadoor Mahajan Sangh*) எனும் கூட்டமைப்பை, 1920 இல் உருவாக்கப்பட்டவர்.  

## பிறப்பு
அனுசுயா சாராபாய், 1885 ஆம் ஆண்டு, நவம்பர் 11 இல், குசராத்து மாநிலத்திலுள்ள அகமதாபாத்த்தில் மருந்து உற்பத்தியாளர்கள், மற்றும் வணிகர்கள் பிரிவைச்சார்ந்த சாராபாய் குடும்பத்தில் பிறந்தார்.  

## ஆரம்பகால வாழ்க்கையும் கல்வியும்
அவளது ஒன்பது வயதில் அவளுடைய பெற்றோர் இறந்துவிட்டார்கள், அதனால் அவளது சகோதரன் அம்பலால் சாராபாயும், மற்றும் ஒரு தங்கையும் மாமாவுடன் வாழ அனுப்பப்பட்டனர். மேலும் தனது 13 வது அகவையில் குழந்தைத் திருமணம் செய்யப்பட்ட அனுசுயாவுக்கு, பின்னர் சட்டப்படி திருமண முறிவு செய்யப்பட்டது.  

1912 ஆம் ஆண்டு, அவரது சகோதரரின் உதவியுடன் மருத்துவ பட்டப்படிப்பைப் பெறுவதற்காக இங்கிலாந்துக்குச் சென்ற அனுசுயா, மருத்துவ பட்டம் பெறுவதில் ஈடுபட்டது அவரது சைன நம்பிக்கைகளை மீறுவதாக இருந்தது. ஆகையால் இலண்டன் பொருளியல் பள்ளியில் பயின்ற அனுசுயா சாராபாய், பேபியன் சம உடைமை (*Fabian socialism*) மற்றும் வாக்குரிமை இயக்கம் ஆகியவற்றால் ஈர்க்கப்பட்டார்.  

## மரபு மற்றும் இறப்பு
குசராத்தி மொழியில் "மொதபெண்" (*Motaben ( தமிழ்:"மூத்த சகோதரி" *) என்றழைக்கப்படும் சாராபாய், இந்தியாவின் பெண்கள் தொழிலாளர் இயக்கத்தின் முன்னோடியாகவும், மகாத்மா காந்தியின் நன்மதிப்பைப் பெற்றவருமான அனுசுயா சாராபாய், 1972 இல் இயற்கை எய்தினார்.  

## கொண்டாட்டம்
அனுசுயா சாராபாயின் 132 வது பிறந்தநாளான நவம்பர் 11, 2017 அன்று, கூகிள் நிறுவனம் இந்திய பயனர்கள் மட்டும் காணும் வகையில் தனது முகப்பு பக்கத்தில் அவரது உருவ படிமத்தை காட்சிப்படுத்தி கொண்டாடியது.
# ஆங்கே ஆறு


**ஆங்கே ஆறு** அல்லது **அங்கே ஓடை** (*Angke River*; இந்தோனேசியம்: *Kali Angke*; *Sungai Angke*) என்பது இந்தோனேசியா ஜகார்த்தா மாநிலத்தில் ஓடும் 91.25 கிலோமீட்டர் நீளமுடைய ஆறு ஆகும். இந்த ஆறு மேற்கு ஜாவாவின் போகார் பகுதியிலிருந்து தங்கெராங் (பண்டென்) மற்றும் ஜகார்த்தா நகரங்களின் வழியே சென்று செங்காரெங் வடிநிலப் பகுதி வழியாக ஜாவா கடலில் சென்று கலக்கிறது.  

## சொற்பிறப்பியல்
16-ஆம் நூற்றாண்டில் ஜகார்த்தாவை ஆட்சி செய்த பந்தன் சுல்தானியத்தைச் சேர்ந்த துபாகசு ஆங்கி என்ற மன்னனின் பெயராக இந்த ஆற்றுக்கு வழங்கப்பட்டிருக்கலாம் என்று கூறப்படுகிறது. மற்றொரு கருத்துப்படி 1740-இல் பத்தேவியா என்ற இடத்தில் நடைபெற்ற 10,000 க்கும் மேற்பட்ட சீன இனத்தவர் டச்சுக் கிழக்கிந்தியக் கம்பனியினரால் படுகொலை செய்யப்பட்டு இந்த ஆற்றில் வீசியெறியப்பட்டனர்.  

ஆங்கி என்பதற்கு ஒக்கியன் மொழியில் சிவப்பு என்று பொருள்படும். ஆதலால் இரத்தம் தோய்ந்த இந்த நிகழ்வைக் குறிக்கும் வகையில் இந்த ஆற்றுக்கு ஆங்கி என்ற பெயர் வந்ததாகவும் கூறப்படுகிறது.  

## நீரியல்
ஆங்கியின் பிரதான ஆறு 91.25 கிலோ மீட்டர் (56.70 மைல்கள்) நீளத்துடன் 480 கிமீ² பளப்பளவுடைய நீர்ப்பிடிப்பு பகுதிகளையும் (இந்தோனேசியா: தேரா பெங்காலிரான் சுங்காய்) கொண்டுள்ளது. சராசரியாக தினசரி மழை வீழ்ச்சி 132 மிமீ மற்றும் உச்சபட்ச அளவாக 290 மீ³ மழைப்பொழிவும் கொண்டதாகக் காணப்படுகிறது.  

இந்த ஆறு கிழக்கு ஜாவாவின் போகார் நகரத்தின் திமோர், மென்டாங் டான் சிலெண்டெக் ஆகிய மாவட்டங்களில் உள்ள நிரந்தரமான நீர்ப்பிடிப்பு பகுதிகளுடன் தொடர்பு கொண்டுள்ளதால் எக்காலாத்திலும் வற்றாத ஆறாக உள்ளது. அங்கிருந்து தெற்கு நோக்கிப் தெற்கு தஞ்சாங், தங்கேர்காங், ஜகார்த்தா வழியாகப் பாய்ந்தோடி மேற்கு ஜகார்த்தாவின் பெஞ்சரிஜானின் முவாரா கிராமத்தில் உள்ள முகத்துவாரத்தில் ஜாவா கடலில் கலக்கிறது.  

மழைக்காலங்களில் இந்த ஆறு பினாங்கு, சிபான்டோ, சிலிடக் (அனைத்து தங்கேரங் மாகான மாவட்டங்கள்), ஜோக்லோ, கெம்பங்கன், ராவா புவாயா, துரி கோசாம்பி மற்றும் செங்கரெங் (அனைத்தும் மேற்கு ஜகார்தா) மாவட்டங்களில் ஆண்டுதோறும் வெள்ளத்தை ஏற்படுத்துகிறது.  

## புவியியல்
பெரும்பாலாக அயன மழைக்காட்டுக் காலநிலை (Af) (கோப்பென் காலநிலை வகைப்பாடு அடிப்படையில்) நிகழும் ஜாவாவின் வடமேற்கு பகுதியில் ஆங்கி ஆறு பாய்கிறது. இப்பகுதியின் ஆண்டு சராசரி வெப்பநிலை 27&nbsp;°C நிலவுகிறது. 30&nbsp;°C வெப்பநிலையுடன் மிக வெப்பமானதாக மார்ச்சு மாதமும், 26&nbsp;°C வெப்பநிலையுடன் மிகக் குளிர்ந்த மாதமாக மே மாதமும் உள்ளன. ஆண்டு சராசரி மழைப்பொழிவு 3674 மிமீ ஆகும். 456 மில்லி மீட்டருடன் மிகவும் அதிகமான மழைப்பொழிவு மாதமாக திசம்பர் மாதமும், 87 மிமீ அளவுடக் செப்டம்பர் மிகக் குறைந்த மழைப்பொழிவு மாதமாக உள்ளது.  

## நுண்ணுயிரியல் மற்றும் ஆய்வுகள்
ஆங்கி ஆற்றில் மழைக் காலங்களில் ஏற்படும் வெள்ளப்பெருக்கு அதனைத் தொடர்ந்து ஆற்றை ஒட்டி வசிக்கும் மக்கள் சந்திக்கும் பிரச்சிகைள் தொடர்பாக சூ-சி அமைப்பின் ஒத்துழைப்போடு இந்தோனேசியப் பல்கலைக்கழகத்தின் மருத்துவப் புல நுண்ணுயிரியல் துறை ஒரு ஆய்வை மேற்கொண்டது. ஆங்கி ஆற்றின் குடிநீர் தரம் மற்றும் நுண்ணுயிரியல் தொடர்பான ஒரு பல்நோக்கு ஆய்வை மேற்கொள்ள ஆங்கி ஆற்றில் 8 இடங்களில் எடுக்கப்பட்ட மாதிரிகளைச் சோதித்து முடிவுகளை வெளியிட்டுள்ளன.  

## வரலாற்று இடங்கள்
1657 ம் ஆண்டு டச்சு கிழக்கு இந்திய கம்பெனி முக்கர்வாட் கால்வாய் மற்றும் ஆங்கி ஆறு சந்திக்கும் இடத்தில் ஒரு கோட்டை கட்டப்பட்டது.  
இக்கோட்டையின் வரலாற்று பெயர்கள் பின்வருமாறு: அன்கீ, அன்கே, அன்கீ.
# ரயில்பூச்சி


**ரயில்பூச்சி** (***Harpaphe haydeniana*** (the **yellow-spotted millipede**, **almond-scented millipede** or **cyanide millipede**) என்பது ஒருவகை  மரவட்டை ஆகும். இவை  தென்கிழக்கு அலாஸ்காவில் இருந்து  வட அமெரிக்காவின் கலிபோர்னியாவின் பசிபிக் கரையோரத்தி ஈரக் காடுகளைச் சேர்ந்தவை. இவை அங்கிருந்து உலகின் பிற இடங்களுக்கு பரவியுள்ளன. இவை தென்னிந்தியாவெங்கும் மிகச் சாதாரணமாகத் தென்படுகிறன. இவை பெரும்பாலும் ஊர்புரங்களின் ஈரப்பதமான இடங்களில் காணப்படுகின்றன. இவை அதிகமுள்ள இடங்களில் மாறுபட்ட மணம் வீசும். இதனால் இவற்றை பலருக்கு பிடிப்பதில்லை. இவை கறுப்பு உடலோடும் விளிம்புகளில் மஞ்சள் புள்ளிகளுடன் கூடியவை. இவை தமது பாதுகாப்புக்காக ஐதரசன் சயனைடு நச்சை வெளியிடக்கூடிய திறனைப் பெற்றன.  
## பெயரியல்
இவை கறுப்பாகவும், வளைந்து வளைந்து செல்லும்போது தொடர்வண்டியைப் போன்றிருப்பதாலும் இதை தமிழ் நாட்டில் ரயில் பூச்சி என்று அழைக்கின்றனர்.
# கோப் வினை



**கோப் வினை அல்லது கோப் நீக்கம்** *(Cope reaction or Cope elimination)* என்பது ஆர்தர் சி. கோப் என்பவரால் உருவாக்கப்பட்ட ஒரு நீக்கல் வினையாகும். இவ்வினையில் மூவிணைய அமீனிலிருந்து ஓர் அமீன் ஆக்சைடை நீக்கி ஓர் ஆல்கீன் மற்றும் ஐதராக்சிலமீன் முதலியன தயாரிக்கப்படுகின்றன. கோப் வினையின் வினை வழிமுறையில் மூலக்கூறிடை 5 உறுப்பினர் வளைய இடைநிலை நிலை பங்கேற்கிறது இதனால் ஒருபக்க நீக்க விளைபொருள் உருவாகிறது. இது மூலக்கூறிடை நீக்க வழிமுறையாகும். ஆப்மான் நீக்க வினையிலும் இக்கரிம வேதியியல் வினை இதே முடிவையே அளிக்கிறது . ஆனால் நீங்கும் குழுவின் பகுதியே அடிப்படையாகும். தொடர்புடைய அமீனை மெட்டா குளோரோபெராக்சிபென்சாயிக் அமிலத்தைப் பயன்படுத்தி ஆக்சிசனேற்றம் செய்து அமீன் ஆக்சைடு தயாரிக்கப்படுகிறது. இங்கு வெறும் வெப்பம் மட்டுமே நீக்கவினைக்கு அவசியமாகும்  

:  

மெத்திலீன்வளையயெக்சேன் தொகுப்பது இவ்வினையின் பயன்பாடாகும்.  

:  
மூலக்கூற்றிடை கோப் வினையை பிப்பெரிடின்கள் தடை செய்கின்றன . ஆனால், பிரோலிடின்களும், ஏழு மற்றும் ஏழைவிட அதிக எண்ணிக்கை வளையங்கள் கொண்ட சேர்மங்களும் இவ்வினையில் ஈடுபடுகின்றன. வினை விளைபொருளாக நிறைவுறா ஐதராக்சிலமீன் உருவாகிறது. 5 உறுப்பினர் வளைய இடைநிலை நிலையில் இம்முடிவு மாறுவதில்லை.  

:
# பத்மசாம்பவர்




**பத்மசாம்பவர்** (Padmasambhava), கிபி எட்டாம் நூற்றாண்டின் வாழ்ந்தவர். இவர் திபெத்திய பௌத்த அறிஞர் ஆவார். இவர் திபெத்தில் முதல் பௌத்த விகாரை நிறுவியவர்..  

திபெத்திய பௌத்த இலக்கியத்தில் பத்மசாம்பவர் முக்கியப் பாத்திரமாக விளங்கிறார்.  

இவர் தாந்ரீக பௌத்த கோட்பாடான நியிங்மபாவை போதிக்கும் தத்துவப் பள்ளியை நிறுவியர் ஆவார்.  
பத்மசாம்பவருக்கு 25 சீடர்கள் இருந்தனர்.  

## படக்காட்சியகம்

## இதனையும் காண்க
- சாந்தரக்சிதர்
- நாம்ட்ரோலிங் மடாலயம்
- பௌத்த யாத்திரைத் தலங்கள்

## அடிக்குறிப்புகள்
# அப்துல் குவாவி தேசுனாவி


**அப்துல் குவாவி தேசுனாவி** (1 நவம்பர் 1930- 7 யூலை 2011; உருது ) என்பவர் இந்திய உருது எழுத்தாளரும், கடிந்துரையாளரும் (விமர்சகர்) பன்மொழியாளரும் , ஆதார நூல் பட்டியல் (உசாத்துணை) சேகரிப்பாளும் ஆவார். இவர் உருது இலக்கியத்தில் பல நூல்களை எழுதி உள்ளார். மௌலானா அப்துல் கலாம் ஆசாத், மிர்சா காலிப், அல்லமா முகமது இக்பால் ஆகியோர் குறிந்து எழுதிய நூல்கள் சிறப்பு பெற்றவை. இவர் பல விருதுகளை தன்னுடைய இலக்கியப் பணிக்காக பெற்றுள்ளார். இசுலாமிய அறிஞர் சுலைமான் நட்வி குடும்பத்தில் பிறந்தார். சுலைமான் தங்கள் குடும்பம் அல்லாவின் இறுதி இறை தூதரான முகமதுவின் குடும்பத்தின் மரபு உடையது என்றார். இவரின் தந்தை சையது முகமது சையது ராசா மும்பையிலுள்ள புனித சேவியர் கல்லூரியில் உருது அரபு பாரசீக மொழிகளுக்கு பாடம் எடுத்த பேராசியர். தேசுனாவிக்கு பேராசியர். சையது மோகி ராசா என்ற அண்ணனும் பேராசியர். சையது அப்துல் வாலி தேசுனாவி என்ற தம்பியும் உள்ளார்கள்.  

போபாலில் உள்ள பல அறிஞர்களும் புலவர்களும் ஆசிரியர்களும் இவரின் மாணவர்கள். இவரின் வழிகாட்டுதலில் பல மாணவர்கள் முனைவர் பட்டம்  
பெற்றனர். இவர் போபாலில் 7 யூலை 2011இல் மரணமடைந்தார்.  

## பணி
தேசுனாவி பீகாரிலுள்ள அர்ராவில் தொடக்கப்பள்ளி கல்வியை முடித்தார். மும்பையிலுள்ள புனித சேவியர் கல்லூரியில் இளங்கலை & முதுகலை  
பட்டயப்படிப்புகளை முடித்தார். இவர் சைபா முதுகலை கல்லூரியில் உருது துறையில் பிப்பரவரி 1961இல் இணைந்தார். பின்பு அக்கல்லூரியின் உருது துறையின் பேராசிரியாகவும் துறைத் தலைவராகவும் உயர்ந்தார். 1990இல் ஓய்வு பெற்ற பின் பல பதவிகளை வகித்தார்  

## ஆதாரநூற் பட்டியல்
இவர் பல வல்லநர்களின் நூல்களை தொகுத்து வைத்தார்.  

- Allama Iqbal Bhopal Mein, publisher, Dept. of Urdu Saifia College,Bhopal (1967)
- Bhopal Aur Ghalib, publisher, Dept. of Urdu Saifia College,Bhopal (1969)
- Nuskha-E-Bhopal Aur Nuskha-A-Bhopal Sani, publisher, Dept. of Urdu Saifia College,Bhopal (1970)
- Motala—E—Khotoot—E—Ghalib (1975) (Edition 2nd) (1979)
- Iqbal Uneesween Sadi Mein, publisher, Naseem Book Depot, (1977)
- Iqbal Aur Dilli, Publisher Nai Awaz Jamia Nagar New Delhi (1978)
- Iqbal Aur Darul Iqbal Bhopal, publisher, Naseem Book Depot, (1983)
- Iqbaliat Ki Talash, Makataba Jamia, (1984)
- Iqbaliat Ki Talash, publisher, Globe Publishers, Urdu Bazar Lahore, Pakistan (1985)
- Abul Kalam Azad Urdu, Publisher சாகித்திய அகாதமி (1987)
- Maulana Abul Kalam Mohiuddin Ahmad Azad Dehlavi (1988)
- Talash—E—Azad, publisher, Maharashtra Urdu Academy
- Hayat Abul Kalam Azad (2000),Publisher, Modern Publishing House New Delhi.
# கலப்பு பிம்பங்கள்

இரண்டு பிம்பங்களை இணைத்து உருவாகும் ஒளியியற் கண்மாயமே (optical illusion) **கலப்பு பிம்பங்கள்** (Hybrid image) எனப்படுகிறது. இரண்டு பிம்பங்களின் பகுதிகளை இணைத்து உருவாக்குவதையே கலப்பு பிம்பங்கள் என அழைக்கிறார்கள்.  

கலப்பு பிம்பங்கள் பார்க்கும் தூரத்தைப் பொறுத்தும், பார்க்கும் விதத்தைப் பொறுத்தும் இரண்டு விதங்களில் உணரப்படுகிறது. 1994 ஆம் ஆண்டு மாசாச்சூசெட்சு தொழில்நுட்பக் கழகத்தைச் சேர்ந்த ஆடி ஒலிவியாவும் (Aude Oliva) மற்றும் கிளாசுகவ் (Glasgow) பல்கலைகழகத்தைச் சேர்ந்த பிலிப்பும் கலப்பு பிம்பங்களை உருவாக்கும் புதிய தொழிற்நுட்பத்தை வெளியிட்டனர். குறைந்த அதிர்வெண் கொண்ட பிம்பத்தையும், அதிக அதிர்வெண் கொண்ட பிம்பத்தையும் இணைக்கும் போது உருவாகும் கலப்பு பிம்பம், பார்க்கப்படும் தூரத்தைப் பொறுத்து பலவிதமாக தோற்றமளிக்கிறது.  
ஆல்பர்ட் ஐன்ஸ்டைன் மற்றும் மர்லின் மன்றோ ஆகியோரின் புகைப்படங்கள் இணைக்கப்பட்டுள்ளன, இதில் அருகிலிருந்து பார்க்கும் போது ஐன்ஸ்டைனின் படம் தெளிவாகவும், தூரத்திலிருந்து பார்க்கும் போது மர்லினின் படம் தெளிவாகவும் தெரிகின்றது.  

மற்றும் மர்லின் மன்றோ ஆகியோரின் கலப்பு பிம்பம்]]
# மத்திய ஜகார்த்தா


**மத்திய ஜகார்த்தா** (இந்தோனேசியா: ஜகார்த்தா புசாட்) இந்தோனேசியாவின் ஜகார்த்தாவின் சிறப்பு தலைநகரப் பகுதியை உருவாக்குகின்ற ஐந்து நிர்வாக நகரங்களில் (கோட்டா) ஒன்றாகும். 2010 மக்கள் தொகைக் கணக்கெடுப்பின்படி மத்திய ஜகார்த்தாவில் 898,883 மக்கள் வசிக்கிறார்கள்.  
ஜகார்த்தாவின் ஐந்து நகரங்களுள் மத்திய ஜகார்த்தா மிகச் சிறிய பகுதியாகும். இது ஜகார்த்தா மற்றும் இந்தோனேசியாவின் நிர்வாக மற்றும் அரசியல் மையமாகும். மத்திய ஜகார்த்தா பல சர்வதேச உணவகங்கள் மற்றும் உணவு விடுதிகள் அமைந்துள்ளன. *“ஹோட்டல் இந்தோனேசியா”* போன்ற உணவகங்கள் மத்திய ஜகார்த்தாவின் முக்கிய அடையாளங்களாக விளங்குகின்றன.  

## எல்லைகள்
மத்திய ஜகார்தாவின் வடக்கே வடக்கு ஜகார்த்தா, கிழக்கே கிழக்கு ஜகார்த்தா, தெற்கே தெற்கு ஜகார்த்தா மற்றும் மேற்கே மேற்கு ஜகார்த்தா ஆகியவை எல்லைகளாக உள்ளன.  

## துணை மாவட்டங்கள்
மத்திய ஜகார்த்தா எட்டு துணை மாவட்டங்களாக பிரிக்கப்பட்டுள்ளன.  

செம்பாக புத்தீ (Cempaka Putih)  
காம்பீர் (Gambir)  
ஜொகார் பாரு (Johar Baru)  
கெமாயோரன் (Kemayoran)  
மெண்டெங் (Menteng)  
சாவா பிசர் (Sawah Besar)  
செணேன் (Senen)  
தானா அபங் (Tanah Abang)  

## மக்கட்தொகையியல்

மத்திய ஜகார்த்தா சதுர கிலோமீட்டருக்கு சராசரியாக 19,000 குடியிருப்பாளர்களைக் கொண்டிருக்கிறது. இது ஜகார்த்தாவில் மிகவும் அடர்த்தி நிறைந்த நகராட்சி ஆகும்  

## பொருளாதாரம்
மத்திய ஜகார்த்தாவில் தற்போதைய சந்தை மதிப்பின் மொத்த பிராந்திய உள்நாட்டு உற்பத்தி மற்றும் 2000 ஆம் ஆண்டின் மொத்த பிராந்திய உள்நாட்டு உற்பத்தி 2017 ஆம் ஆண்டைய நிலையான விலை ஆகிய இரண்டும் ஜகார்த்தாவின் ஏனைய மாநகராட்சிகளை விட அதிகமாகும். அவை முறையே 145 ரூப்பியா மற்றும் 80 ரூப்பியா ஆகும்.  

2010 ஆம் ஆண்டின் முதல் காலாண்டின் முடிவில், ஜகார்த்தா மத்திய தொழில் மாவட்டம் 2009 ஆம் ஆண்டின் முதல் காலாண்டின் முடிவில் 78% இன் அதிகரிப்பு 80% வீதத்தை கொண்டிருந்தது.ஜொன்ஸ் லாங் லாசல்லின் கூற்றுப்படி, ஜகார்த்தா மத்திய தொழில் மாவட்ட அலுவலகத்தில் 2010 ஆம் ஆண்டின் இரண்டாம் பாதியில் மற்றும் 2009 ஆம் ஆண்டின் இரண்டாவது பாதியில் 93,000 சதுர மீட்டர் (1,000,000 சதுர அடி) அதிகரித்துள்ளது.  

செப்டம்பர் 2010 இல் ஜோன்ஸ் லாங் லாஸ்லே ஜகார்த்தா மத்திய தொழில் மாவட்ட பணி அலுவலகம் 30,000 சதுர மீட்டர் (320,000 சதுர அடி) கொண்டிருப்பதாக மதிப்பிட்டுள்ளது, இது மத்திய தொழில் மாவட்டத்தின் மொத்த அலுவலகத்தில் 1 சதவிகிதத்திற்கும் குறைவாக உள்ளது. பணிசார் வெளியில் 70% குடியிருப்பாளர்கள் சர்வதேச நிறுவனங்களாக இருந்தனர். மத்திய ஜகார்த்தாவில் உள்ள பணி அலுவலக இடங்கள் எண்ணிக்கை செப்டம்பர் 2010 க்கு முன்னதாகவே 50% அதிகரித்துள்ளது  

## அரசு மற்றும் உட்கட்டமைப்புகள்
மத்திய ஜகார்தாவில் அரசு அலுவலகங்கள் மற்றும் அவற்றின் தலைமை அலுவலகங்கள் போன்றவற்றைக் கொண்டுள்ளன. தேசிய தேடல் மற்றும் மீட்பு நிறுவனம் (National Search and Rescue Agency), கேமயரான் தலைமையகம் மற்றும் தேசிய போக்குவரத்து பாதுகாப்பு குழு (NTSC, இந்தோனேசிய மொழியில் KNKT என சுருக்கமாக அழைக்கப் படுகிறது) இது போக்குவரத்துக் அமைச்சரகத்தின் கட்டடத்தில் அதன் தலைமை அலுவலகத்தைக் கொண்டுள்ளது.  

## படக்காட்சியகம்
# சீனாவில் நிலக்கரி

முகப்புத் தோற்றம்]]  
**சீனாவில் நிலக்கரி (Coal in China)** , நிலக்கரி உற்பத்தி மற்றும்நிலக்கரி நுகர்வு போன்றவற்றில் உலகத்திலேயே சீனா முதலிடம் பெற்றுள்ளது. மேலும் நிலக்கரி மின்சாரத்தை அதிகம் பயன்படுத்தும் பயனாளர்களைக் கொண்ட நாடுகளிலும் சீனா முதலிடத்தில் இருந்தது. ஆனால் 2014 ஆம் ஆண்டுகளில் இருந்து குறையத் தொடங்கியது 2015 ஆம் ஆண்டில் இது 64 விழுக்காடு, 2016 ஆம் ஆண்டில் 62 விழுக்காடு, எனக் குறையத் தொடங்கியதாகத் சீனாவின் தேசியப் புள்ளியியல் தகவலகம் தெரிவித்துள்ளது. உள்நாட்டு நிலக்கரி உற்பத்தியானது 2016 ஆம் ஆண்டில் மேலும் 9 விழுக்காடு குறைந்தது.  

## ஆதாரப் பாய்வு
### நிலக்கரி இருப்பு
2014 ஆம் ஆண்டின் முடிவில், சீனா 62 பில்லியன் டன் கருப்பு நிலக்கரி மற்றும் 52 பில்லியன் டன் பழுப்பு நிலக்கரி இருந்தது. மொத்த நிலக்கரி இருப்புக்களின் அடிப்படையில் அமெரிக்கா, ருஷ்யா, ஆகிய நாட்டிற்கு அடுத்தப்படியாக சீனா மூன்றாவது இடத்தில் உள்ளது. சீனாவின் நிலாகரி இருப்பானது பெரும்பாலும், வடக்கு மற்றும் வட- கிழக்குப் பகுதிகளில் இருந்தது. இதனால் சீனாவின் கடலோரப் பகுதிகளுக்கு மின்சாரம் கொண்டு செல்வதில் பல சிரமங்களையும் மின்சார இழப்புகளையும் சந்திக்க வேண்டியிருந்தது. தற்போதைய நிலவரப்படி சீனாவின் நிலக்கரி இருப்பானது 30 ஆண்டுகளுக்குப் போதுமனதாக இருக்கும்.  

## நிலக்கரி உற்பத்தி
நிலக்கரி உற்பத்தியில் உலகத்திலேயே சீனா முதலிடம் பெற்றுள்ளது. மேலும் 2015 ஆம் ஆண்டுகளில் நிலக்கரியின் விலைகளில் ஏற்பட்ட வீழ்ச்சியின் காரணமாக வடகிழக்கு சுரங்களில் பணிகள் நிறுத்தப்பட்டன.  

| 2000 | 1.00 |  |
| --- | --- | --- |
| 2001 | 1.11 |  |
| 2002 | 1.42 |  |
| 2003 | 1.61 |  |
| 2004 | 2.00 |  |
| 2005 | 2.19 |  |
| 2006 | 2.38 |  |
| 2007 | 2.62 |  |
| 2008 | 2.72 |  |
| 2009 | 2.96 |  |
| 2008 | 3.96 |  |
| 2014 | 3.89 | } |
| உற்பத்தி | மொத்த ஏற்றுமதி | மொத்தக் கையிருப்பு |  |
| --- | --- | --- | --- |
| 2005 | 2,226 | -47 | 2,179 |
| 2008 | 2,761 | nd | 2,761 |
| 2009 | 2,971 | 114 | 3,085 |
| 2010 | 3,162 | 157 | 3,319 |
| 2011 | 3,576 | 177 | 3,753 |
| ஆங்காங் தவிர்த்து | } |  |  |

### நிலக்கரி நுகர்வு
2010 இல் சீனாவின் நிலக்கரி நுகர்வு ஆண்டுக்கு 3.2 பில்லியன் மெட்ரிக் டன்களாக இருந்தது. சீனாவின் ஆற்றல் கொள்கையை நிர்ணயிக்கும் தேசிய அபிவிருத்தி மற்றும் சீர்திருத்த ஆணையமானது, ஆண்டுக்கு 3.8 பில்லியன் மெட்ரிக் டன்னிற்கு கீழே சீனாவின் நிலக்கரி நுகர்வானது இருக்க வேண்டும் என்ற இலக்கை நிர்ணயம் செய்தது.  

2008 ஆம் ஆண்டிலிருந்து சீனாவின் நிலக்கரி நுகர்வானது 9 விழுக்காடு அதிகரித்தது.  

| வீட்டுப் பயன்பாடு | 0 | 0 | 71.7 |  |
| --- | --- | --- | --- | --- |
| தொழிற்சாலை | 24.6 | 16.3 | 342.1 |  |
| மின் நிலையம் | 0 | 0.2 | 1305.2 |  |
| வெப்ப நிலையம் | 0 | 0.19 | 153.7 |  |
| மற்ற பகிர்மானங்கள் | 0 | 359.2 | 84.0 | } |
# வேம்பத்தூர் பிச்சுவையர்

**வேம்பத்தூர் பிச்சுவையர்** இராமநாதபுரம் பாஸ்கர சேதுபதி மன்னரின் (1889–1892) அரசவையில் ஆஸ்தானப் புலவராய் இருந்தவர். இவர் **"சிலேடைப் புலி" பிச்சுவையர்** எனவும் அழைக்கப்பட்டார். இவர் பல தனிப் பாடல்களேயும் சிறுநூல்களையும் இயற்றியுள்ளார். இவர் சௌந்தரிய லஹரியை தமிழாக்கம் செய்த வேம்பத்தூர் வீரை கவிராஜ பண்டிதர் பரம்பரையில் பிறந்தவர். இவரின் தந்தை "சாம ஆண்டி ஐயர்" எனும் புலவர் ஆவார்.  

## இயற்றிய நூல்கள்
இவர் இயற்றிய நூல்களை பல , அவற்றுள் சில :  
- ஜெயசிந்தாமணி விநாயகர் பதிகம்
- திருப்பரங்குன்ற முருகன் மேற்பாடிய சிந்து
- தடுத்தாள்மாலை (முத்து கண்ணாற்றுச் சிவன் பேரில் பாடியது ).
- ராஜராஜேஸ்வரி பதிகம்.
- பெரியநாயகியம்மை பதிகம் .
- மதுரை நீரோட்ட யமகவந்தாதி
- பொன்மாரிச் சிலேடை வெண்பா மாலை.
- வல்லைக் கும்மி , உமையாண்டாள் கும்மி
- ஸ்ரீ சிருங்கேரி ஆச்சாரியார் பதிகம்.
- அரிமளம் சிவானந்த ஸ்வாமிகள் பதிகம்.
# தூல் ஆறு



**தூல் ஆறு** அல்லது **துலா ஆறு** (மொங்கோலியம்: Туул гол, சீனம்: 土拉河; பின்யின்: Tǔlā Hé) மத்திய மற்றும் வடக்கு மங்கோலியாவில் ஒரு ஆறு ஆகும். இது மங்கோலியர்களுக்கு புனிதமானதாகும். தூல் பொதுவாக மங்கோலிய மொழியில் கதான் (ராணி) தூல் என்று அழைக்கப்படுகிறது. இது 704 கிலோமீட்டர் (437 மைல்) நீளம் கொண்டது. இதன் வடிநிலத்தின் பரப்பளவு 49,840 சதுர கிலோ மீட்டர் (19,240 சதுர மைல்) ஆகும். சுயி அரசமரபின் அரசாங்க வரலாற்றுப் புத்தகத்தில் (கி.பி. 636) இது "துலுவோ ஆறு" என்றழைக்கப்படுகிறது. மங்கோலியர்களின் இரகசிய வரலாறு (கி.பி. 1240) அடிக்கடி "தூல் ஆற்றின் கருப்பு காடு" பற்றிக் குறிப்பிடுகிறது. இங்கு தான் வாங் கானின் அரண்மனை அமைந்திருந்தது. சீனாவில் இருந்து மங்கோலியப் பேரரசின் நீக்கம் மூலம் மிங் வம்சம் (கி.பி. 1368 - கி.பி. 1644) நிறுவப்பட்டது. பெய்ஜிங்கைக் கைப்பற்றிய பின், மிங் வம்சத்தை நிறுவிய கோங்வு பேரரசர் கி.பி. 1372ல் துலா ஆற்றில் மங்கோலியர்களைத் தோற்கடித்து அவர்களை ஒர்கோன் நதிக்கு திரும்பிச்செல்ல வைத்தார். கி.பி. 1414ல் மீண்டும் துலா ஆற்றில் ஒயிரடுகளைத் தோற்கடிக்க வேண்டிய அவசியம் கோங்வு பேரரசருக்கு ஏற்பட்டது.  
கென்டீ மலைகளில் உள்ள கான்-கென்டேயின்-நுரூ இயற்கைப் பகுதியில் இந்த ஆறு உருவாகிறது. இப்பகுதி தோவ் ஐமக்கில் உள்ள எர்தின் மாவட்டத்தில் உள்ளது. அங்கிருந்து தென்மேற்கில் பயணம் செய்யும் இந்த ஆறு உலான் பத்தூர் எல்லையை அடைகிறது. இதன் நீர் தலைநகரின் தெற்குப் பகுதி வழியே செல்கிறது. பெரிய சுழல்களாக மேற்குத் திசையிலே பயணிக்கிறது. புல்கன் ஐமக்கின் எல்லையைச் சந்திக்கும் போது வடக்கே திரும்புகிறது. அந்த எல்லையில் ஓடுகிறது. செலெங்கே ஐமக்கிற்குள் நுழைகிறது. ஒர்கோந்தூல் மாவட்டத்தின் மையப்பகுதியில் ஒர்கோன் ஆற்றில் கலக்கிறது.  

ஒர்கோன் ஆறு செலெங்கே ஆற்றில் கலக்கிறது. செலெங்கே ஆறு உருசியாவுக்குள் நுழைந்து பைக்கால் ஏரியில் கலக்கிறது. தூல் ஆறு மேலும் குசதைன் நுரூ தேசிய பூங்கா பக்கத்தில் பாய்கிறது. இது நவம்பர் நடுப்பகுதியில் இருந்து ஏப்ரல் நடுப்பகுதி வரை பொதுவாக உறைந்து காணப்படுகிறது. தூல் ஆற்றின் அருகில் வில்லோ காடுகள் வளருகின்றன. இந்த ஆறு அருகிய இனமான ஸ்டர்ஜன் மீன்களின் இருப்பிடமாக உள்ளது. தற்போது இந்த ஆறு மாசுபாடுகளால் பாதிக்கப்பட்டுள்ளது. உலான் பத்தூரின் மத்திய கழிவுநீர் சுத்திகரிப்பு நிலையம், சாமர் பகுதியில் தங்க சுரங்கத்தால் ஏற்படும் கனரக கனிம மற்றும் வண்டல் மாசுபாடு ஆகியவற்றால் இது பாதிக்கப்பட்டுள்ளது. கூடுதலாக, ஆற்றின் அருகே குடியேறும் மக்களின் தொடர் குடியேற்றமானது நீரின் தரம் சீரழியக் காரணமாக இருக்கலாம்.  

## விவரிப்புகள்
மங்கோலியாவிற்குப் பல முறை பயணம் செய்த பிரஞ்சு மத போதகர் சீன்-ஃபிரான்கோயிசு கெர்பில்லன், ஆகத்து 3, 1698 தேதியிட்ட அவரது பத்திரிகை இடுகையில் இந்த ஆற்றைப் பற்றிய விளக்கத்தை அளித்துள்ளார்:  

மான்சியர் டி போர்போவுலோன் (பிரான்சு மந்திரி) கி.பி. 1860ல் இந்த ஆற்றிற்கு விஜயம் செய்தார்:  

ஒர்கோன் கல்வெட்டுகள், ஒகுஸ் துருக்கியர்கள் தூல் ஆற்றுக்குப் பக்கவாட்டில் தாதர்களுடன் வசித்து வந்தார்கள் என்று கூறுகின்றன. ஒகுஸ் துருக்கியர்கள் இந்த இடத்திலிருந்து 8ம் நூற்றாண்டில் மேற்குப் பகுதிகளுக்கு குடிபெயர்ந்தனர்.
# ராணா வம்சம்



**ராணா வம்சம்** (Rana dynasty) (, நேபாளத்தை 1846 - 1951 முடிய ஆண்ட, கஸ் ராஜ்புத்திர சர்வாதிகார ராணா வம்சத்தினர் ஆவார். நேபாள இராச்சிய ஷா மன்னர்களின் பரம்பரை தலைமை அமைச்சர் மற்றும் தலைமைப் படைத்தலைவர்களாக இருந்தவர்கள்.  

ராணா வம்சத்தின் **ஜங் பகதூர் ராணா** என்பவர் 1846ல் நேபாள இராச்சியத்தின் ஆட்சி அதிகாராங்களை கைப்பற்றி, பெயரளவில் ஷா வம்ச மன்னர்களை கைப்பாவை மன்னர்களாக வைத்துக் கொண்டு, அவரும், அவரது பரம்பரையினரும் 1951 முடிய ஆட்சி செலுத்தினார்.  

இவ்வம்சத்தினர் தங்களை லம்ஜுங் மற்றும் காஸ்கின் மகாராஜாக்கள் என அழைத்துக் கொண்டனர்.  

## ராணா வம்ச தலைமை அமைச்சர்கள் & தலைமைப் படைத்தலைவர்கள்

19 செப்டம்பர் 1846 அன்று நடைபெற்ற கோத் படுகொலைகளுக்குப் பின்னர் நேபாள மன்னர்களைக் கைப்பாவையாகக் கொண்டு, இவ்வம்சத்தின் படைத்தலைவர் ஜங்பகதூர் ராணா, நேபாள இராச்சியத்தின் பரம்பரை பிரதம அமைச்சர்களாகவும், தலைமைப் படைத் தலைவர்களாகவும் 1951 முடிய சர்வாதிகார ஆட்சி செலுத்தினர்.  

- ஜங் பகதூர் ராணா - ஆட்சிக் காலம்: 1846 - 1856
- பம் பகதூர் கன்வர் ராணா - ஆட்சிக் காலம்: 1856 – 1857
- ரணதீப் சிங் குன்வர் - ஆட்சிக் காலம்: 1877 - 1885
- சம்செர் ஜங் ராணா பகதூர் - ஆட்சிக் காலம்: 1885
- பீர் சூம்செர் ஜங் பகதூர் ராணா - ஆட்சிக் காலம்: 1885 - 1901
- தேவ் சம்செர் ஜங் பகதூர் ராணா ஆட்சிக் காலம்: 1901
- சந்திர சம்செர் ஜங் பகதூர் ராணா ஆட்சிக் காலம்: 27 சூன் 1901 - 26 நவம்பர் 1929
- மோகன் சம்செர் ஜங் பகதூர் ராணா 1948 - 1951 முடிய ஆட்சி செய்தார்.

## இதனையும் காண்க
- ஷா வம்சம்
- நேபாள மன்னர்கள்
- நேபாள பிரதம அமைச்சர்கள்
- நேபாள இராச்சியம்
# அமர்நாத் சேகல்

**அமர்நாத் சேகல்** ( Amarnath Sehgal 5 பிப்பிரவரி 1922- 28 திசம்பர் 2007) என்பவர் இந்திய சிற்பக்கலைஞர் , ஓவியர்  கவிஞர் மற்றும் கலை ஆசிரியர்  ஆவார்.  
ஒரு பொறியாளராக இலாகூரில் வாழ்க்கையைத் தொடங்கிய அமர்நாத் சேகல் கலைத் துறையில் ஈடுபட்டார். இவர் இறந்த பின்னர் இந்திய அரசு 2008 ஆம் ஆண்டில்  பத்ம பூசண் விருது வழங்கியது.  

## பிறப்பும் படிப்பும்

தற்பொழுது பாக்கித்தானில் உள்ள வடக்குப் பஞ்சாபில் அட்டாக் என்னும் ஊரில் பிறந்த அமர்நாத் சேகல், தமது கல்லூரிப் படிப்பை இலாகூரில் முடித்தார். பின்னர் 1942இல் பனாரசு இந்து பல்கலைக் கழகத்தில் வேதியலில் பட்டம் பெற்றார். அதன் பிறகு இலாகூரில் பொறியாளராகப் பணி புரிந்தார். அந்தச் சமயத்தில் சிற்பம்,ஓவியம் ஆகிய கலைகளைப் பயில ஆர்வம் ஏற்பட்டது.  

## கலைப் பணிகள்

1951 இல் நியூயார்க்கில் சிற்பக் கண்காட்சியை முதன் முதலாக நடத்தினார்.  
அமெரிக்காவிலிருந்து திரும்பியதும் புது தில்லியில் பள்ளியில் ஆசிரியர் ஆனார். பின்னர் கலைக் கல்லூரியிலும் தில்லிப் பல்கலைக் கழகத்திலும் கலை ஆசிரியராகப் பணிபுரிந்தார். தனி மனித உரிமை, மனித மாண்புகள், அரசியல் வன்முறைக்கு எதிரான கருத்துகளைப் பரப்புதல் ஆகியவற்றில் இவர் தம் படைப்புகளில் வெளிப் படுத்தினார்.  

சிற்பக்கலை நேர்த்தியுடன் 140 அடி நீளமுடைய ஒரு சுவர்ச் சித்திரத்தை 3 ஆண்டுகள் உழைத்து, புது தில்லி அறிவியல் பவனில் அமைத்துத் தந்தார். இருபது ஆண்டுகளுக்குப் பின்னர் கட்டடப் புதுப்பிக்கும் வேலை நடந்தபோது இந்தப் புகழ் வாய்ந்த சுவர்ச் சிற்பம் அழிக்கப்பட்டது. இதனைக் கண்டு மிகவும் மன வேதனை யுற்ற அமர்நாத் சேகல் அரசுக்கு எதிராக வழக்குத் தொடர்ந்து 12 ஆண்டுகள் போராடி வெற்றி பெற்றார். படைப்பாளர் என்கிற முறையில் இவருக்கு அரசு இழப்பீட்டுத் தொகை வழங்கியது.  

தென்னாப்பிரிக்காவுக்கு எதிராக நிகழ்ந்த ஐக்கிய நாட்டு சபை மாநாட்டில் காப்டிவ் என்று பெயரிடப்பட்ட வெண்கலச் சிற்பத்தை அமர்நாத் சேகல் செய்தார். அந்தச் சிற்பம் ரோபென் தீவில் அமைக்கப்பட்டது.  

இராமாயணம் மற்றும் மகாபாரதம் கதைக் காட்சிகளை ஓவியங்களாக வரைந்தார்.  
அவற்றின் கண்காட்சியை ஏ.பி.ஜே அப்துல் கலாம் தொடங்கி வைத்தார்.  

## கவிஞராக

சிற்பக்கலை மட்டுமல்லாது ஒரு கவிஞராக விளங்கினார். **லோன்சம் ஜர்னி**,  
**அவைட்டிங் அ நியூ டான்** என்னும் கவிதைத் தொகுப்புகளைப் படைத்தார்.  

## விருதுகள்

- லலித் கலா அகாதமியின் மதிப்புறு உறுப்பினர் விருது (1993)
- பத்ம பூசண் விருது (2008)

## மேற்கோள்
# நாங்போ

**நாங்போ, இந்திய மாநிலமான மேகாலயாவின் ரி-போய் மாவட்டத்தின் தலைநகராகும்.** இது இந்திய தேசிய நெடுஞ்சாலை 40 அருகில் அமைந்துள்ளது. இங்கிருந்த் ஷில்லாங்<nowiki/>கில் இர்ந்து 52 கி.மீ தொலைவிலும், குவாஹாட்டி<nowiki/>யில் இருந்த் 48 கி.மீ தொலைவிலும் அமைந்துள்ளது.  

## புவியியல்
இந்த ஊர் கடல்நீர் மட்டத்தில் இருந்து 485 மீ உயரத்தில் உள்ளது. இங்கு பைனாப்பிள், வாழை, பப்பாளி, லிச்சி ஆகியவை பயிரிடப்படுகின்றன.  

## மக்கள்
2001ஆம் ஆண்டு கணக்கெடுப்பின்படி, நாங்போவில் 13,165 மக்கள் வசிக்கின்றனர் என்பது தெரிய வந்துள்ளது. இங்கு வசிப்போரில் 51% பேர் ஆண்கள், ஏனையோர் பெண்கள். இங்குள்ள மக்களில் 61% பேர் கல்வியறிவு பெற்றுள்ளனர்.
# இப்படை வெல்லும்



**இப்படை வெல்லும்** (*Ippadai Vellum*) என்பது 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். கௌரவ் நாராயணன் எழுதி இயக்கிய இத்திரைப்படத்தில் உதயநிதி ஸ்டாலின், மஞ்சிமா மோகன் ஆகியோர் முக்கிய வேடங்களிலும், டேனியல் பாலாஜி, ஆர். கே. சுரேஷ், சூரி ஆகியோர் இதர துணை வேடங்களிலும் நடித்துள்ளனர். இப்படத்தின் தயாரிப்பு 2016 செப்டம்பர் மாதத்தில் தொடங்கியது.  

## கதைச்சுருக்கம்
சென்னையில் மென்பொருள் நிறுவனத்தில் வேலை செய்யும் மது என்கிற மதுசூதனனும் (உதயநிதி ஸ்டாலின்), காவல் துறை இணை ஆணையரின் தங்கை பார்கவிவியும் (மஞ்சிமா மோகன்) காதலிக்கின்றனர். மதுவின் சம்பளத்தை அடிப்பையாக கொண்டு வீட்டுக்கடன் வாங்கி அனுப்ப, அதைக்கொண்டு சொந்த ஊரான திருவண்ணாமலையில் மதுவின் அம்மா கண்மணி (ராதிகா) வீடுகட்டிவருகிறார். இந்நிலையில் மென்பொருள் நிறுவனத்தின் ஆட்குறைப்பு நடவடிக்கையால் மதுவின் வேலை போகிறது. அம்மா வருத்தப்படுவார் என்பதால் அதைச் சொல்லாமல் மறைக்கிறார். கந்துவட்டிக்குக் கடன் வாங்கியும், காதலியின் உதவியுடனும் வீட்டுக் கடனுக்கு தவனை செலுத்துகிறார். இந்நிலையில், இவர்களது காதல் விவகாரம் பார்கவியின் அண்ணனான காவல் துறை அதிகாரி ஆர். கே. சுரேசுக்கு தெரிந்து, பிரச்சினையாகிறது. இதனால், இருவரும் பதிவுத் திருமணம் செய்துகொள்ள முடிவு செய்கின்றனர்.  

இந்த நிலையில், உத்தரப் பிரதேசத்தின் நைனி மத்திய சிறையிலிருந்து, குண்டு வைத்து அங்கிருந்து தப்பிக்கிறார் தீவிரவாதி சோட்டா. அடுத்த குண்டுவெடிப்புக்கான திட்டத்துடன் சென்னைக்கு வருகிறார். அப்போது வழியில் கண்ட சோட்டாவை டப்பிங் கலைஞரான சூரி தன் இருசக்கர வாகனத்தில் அழைத்து சென்று உதவுகிறார். காவலர்கள் வாகன தணிகையில் ஈடுபடுவதைக் கண்ட சோட்டா சூரியின் வண்டியில் இருந்து இறங்கி சென்றுவிடுகிறார். சாலையைக் கடக்கும் சோட்டாவை மகிழுந்தில் வரும் மது இடித்துவிடுகிறார். நேர்ச்சியில் காயமுற்ற சோட்டாவை மது மருத்துவமனையில் சேர்த்துவிட்டு பணமில்லாததால் சொல்லிக்கொள்ளாமல் சென்றுவிடுகிறார். சோட்டா மருத்துவமனையில் இருந்து மாயமாகிறார். மருத்துமனையில் பணிபுரியும் பெண் தீவிரவாதி சோட்டாவின் படத்தை தொலைக்காட்சி செய்தியில் பார்த்து அவர் மருத்துவமனையில் அனுமதிக்கப்பட்டது குறித்து காவல்துறையிடம் கூறுகிறார்.  
காவல்துறையினர் மதுவையும், சூரியையும் கண்காணிப்புக் கேமராக்களில் சோட்டாவுடன் இருப்பதைக் கண்டு இருவரையும் சந்தேகப்பட்டு கைது செய்து ஒரே வாகனத்தில் அழைத்துச் செல்லுகிறது. வழியில் காவல்வாகனம் நேர்ச்சிக்கு உள்ளாகிறது. மருத்தவமனையில் இருவரும் சேர்க்கப்படுகின்றனர். அவர்களை இரவிலேயே போலி மோதலில் கொல்ல காவல் துறை அதிகாரி ஆர். கே. சுரேஷ் திட்டமிடுகிறார். இதையறிந்த இருவரும் அவர்களிடம் இருந்து தப்பிச் செல்கின்றனர். காதலி பார்கவியின் துணையுடன் மதுவும், சூரியும் தீவிரவாதிகளுடன் தங்களுக்கு சம்பந்தம் இல்லை என நிரூபிப்பதும், காவல்துறையினருடன் சேர்ந்து சென்னையில் வெடிகுண்டுகளைக் கண்டுபிடித்து, தீவிரவாதிகளைப் பிடிப்பதுமே மீதிக் கதை  

## பாடல்கள்
திரைப்படத்திற்கு இசையமைப்பாளர் டி.இமான் இசையமைத்துள்ளார். பாடல் வரிகளை மதன் கார்க்கியும் அருண்ராஜா காமராச்ம் எழுதியுள்ளனர்.  

## விமர்சனம்
விமர்சகர்களிடம் இப்படம் சராசரியான விமர்சனத்தையே பெற்றது.
# ஜாசிம் பின் முஹம்மது அல்தானி

சேக் ஜாசிம் பின் முஹம்மது அல்தானி(; c. 1825 – 17 சூலை 1913), கத்தாரின் நிறுவனர் என்றழைக்கப்படுகிறார் ,இவருக்கு 19 குழந்தைகள் அனைவரும் ஆண்களாவர்.  

## இளமைக்காலம் மற்றும் ஆட்சி
இவரின் பிறப்பு துல்லியமாக அறியப்படவில்லை எனினும் தோராயமாக 1825ல் பிறந்ததாக அறியப்படுகிறார். ,தான் ஒரு தமிம் இன பழங்குடி  என்கிறார், முஹம்மது பின் தானி அவர்களின் மூத்த மகனாவார் தனது தந்தையின் புதிய நாட்டிற்கான கொள்கைகளை வகுத்தலில் துணை நநின்று அவரின் அரசியல் அறிவையும் திறம்பட  பெற்றார் தனது 21ம் அகவையில் கத்தாரின் இளம் தலைவராக உருவெடுத்தார்.  

பிராந்த்தியத்தில் ஓட்டோமான் பேரரசின் வீழ்ச்சியை தொடர்ந்து அரேபிய தீபகற்பத்தில் ஜாசிம் பின் முஹம்மது அல்தானி  ஐக்கிய ராச்சியம் மற்றும் இந்தியாவின் செல்வாக்குடன் எல்லையை வகுத்துக்கொண்டது.  

## சிறைவாசம்
ஜாசிம் பின் முஹம்மது அல்தானி பஹ்ரைனிய அரசர் முஹம்மது பின் கலிஃபா அவர்களால்  
பஹ்ரைனில் நடைபெற்ற பேச்சுவார்த்ன்தையின் போது சிறைபிடிக்கப்பட்டார்.இந்நிகழ்வின்  
பிண்ணனியில் அபுதாபி அரசு இருந்தது.பின்னர் கத்தாரில் நடந்த தாக்குதலில் பலர்  
கொல்லப்பட்டனர்.  

## ஓட்டோமான் பேரரசுடன் மோதல்கள்
ஓட்ட்டோமான் பேரரசின் பாக்தாத் ஆளுநர் உத்தரவின் பேரில் கத்தாரில் படைகள் அனுப்பபட்டன பின்னர் சேக் ஜாசிம் அவர்கள் படைகளை ஏற்றுக்கொண்டு ஓட்டோமான் பேரரசின் நஜ்த் மாகாணத்தின் ஒரு பகுதியாக இணைத்துக்கொண்டு அதன் துணை ஆளுனராக பொறுப்பேற்றார் .  

டிசம்பர் 18 1878ல்   திடீர் திருப்பமாக ஓட்டோமான் பேரரசில் இருந்து விலகி சேக் ஜாசிம் அவர்கள் கத்தாரை சுதந்திர நாடாக பிரகடனம் செய்தார்  

## இறப்பு
1913ம் ஆண்டில் சூலை 17ம் நாள் மாலை இயற்கை எய்தினார். தோஹாவில் இருந்து 24 கிமி தொலைவிலுள்ள லுசைல் எனும் கிராமத்தில் இவரின்அ உடல்ட க்கம் செய்யப்பட்டது  

## குழந்தைகள்
சேக் ஜாசிம் அவர்களுக்கு மொத்தம் 19 பிள்ளைகளாவர் , அனைவரும் ஆண் மக்கள்
# மெரிமாக்கியப் பள்ளத்தாக்கு



## புவியியல் மற்றும் புள்ளிவிவரம்

### மாசச்சூசெட்ஸ்
| தோப்புலாந்து | ஏவர்குன்று | இலாரன்சு | *இலொவல்* | மெரிமாக்கு | *Methuen* | புதுவாக்கம் | *புதுவாக்கத்துறைமுகம்* |  |
| --- | --- | --- | --- | --- | --- | --- | --- | --- |
| வட ஆண்டோவர் | ரவுளி | சாலிசவாக்கம் | தியூக்கியவாக்கம் | டிங்க்ஸ்போரோ | கிழக்கு புதுவக்கம் | கிழக்காக்கம் | வில்மிங்டன் | } |

### புது ஹாம்ப்ஷயர்
# பிந்தைய பாரம்பரிய வரலாறு

**பிந்தைய செவ்வியல் வரலாறு** (**பின்னைத் தொல்பழம் வரலாறு, பிந்தைய பண்டைய வரலாறு**, அல்லது **முன்-நவீன வரலாறு**) என்பது பண்டைய வரலாற்றுக்குப் பிந்தைய ஆனால் நவீன வரலாற்றுக்கு முந்தைய காலமாகும். கண்டத்தைப் பொறுத்து, இது பொதுவாக 200-600 ஆண்டுகளுக்கு இடையிலோ 1200-1500 ஆண்டுகளுக்கு இடையிலோ அமையும். இந்த காலத்தின் முதன்மையான செவ்வியல் நாகரீகங்களாக சீன ஆன் அரசமரபு (220 இல் முடிவடைந்தது), மேற்கத்திய உரோமப் பேரரசு (476), குப்தப் பேரரசு (550 களில்), சாசானியப் பேரரசு (651 இல்) ஆகியவை அமைகின்றன. இக்காலம் நவீன காலத்துக்கு முந்தையதாகும். இது உலக வரலாற்றின் மூன்று காலப் பிரிவுகளில் (பண்டைய, பிந்தைய செவ்வியல், நவீன) நடுவண் காலத்தை உருவாக்குகிறது. மத்திய ஆசியாவிலிருந்து படையெடுப்புகள், பெரிய உலக மதங்களின் வளர்ச்சி (கிறித்துவம், இஸ்லாமியம், புத்தமதம்), மற்றும் நாகரிகங்களுக்கு இடையில் வணிக, இராணுவ தொடர்பின் இணைப்புகள் ஆகியவை இந்தக் கால கட்டத்தின் பான்மையாக கருதப்படுகிறது.  

வரலாற்றின் இந்தக் கால கட்டத்தின் பெயர் ஐரோப்பாவின் பழஞ்செவ்வியல் காலத்தில் (அல்லது கிரேக்க- உரோமக் காலத்தில்) இருந்து வந்தது. ஐரோப்பிய வரலாற்றில், "பிந்தைய செவ்வியல் காலம்" என்பது இடைக்காலத்தில், 5 ஆம் நூற்றாண்டு முதல் 15 ஆம் நூற்றாண்டு வரையிலான காலம் ஆகும். ஐரோப்பாவில், மேற்கத்திய உரோமப் பேரரசின் வீழ்ச்சியால் மக்கள்தொகை குறைவு, எதிர்-நகரமயமாக்கல், எழுத்தறிவின்மை, "இருண்ட காலங்களில்" (கிழக்கு நடுத்தரைக்கடல் ஐரோப்பா தவிர) ஏற்பட்டது. ஆனால், கிழக்கு ரோம சாம்ராஜ்யம் 1204 வரை செழித்தோங்கியது) வரையறுக்கப்பட்ட கற்றலைக் கண்டது. ஆனால் படிப்படியாக நிலக்கீழாண்மை, வல்லமைவாய்ந்த கத்தோலிக்க தேவாலய நிறுவனங்களின் கீழ் புத்துயிர் பெற்றது. கலையும் கட்டிடக்கலையும் கிறித்தவக் கருப்பொருள்களால் வகைப்படுத்தப்பட்டன, ஆனால், கிறித்துவத்திற்கான புனித நாட்டை மீண்டும் கைப்பற்றுவதற்கான சிலுவைப்போர்களின் பல முயற்சிகள் வெற்றிபெறவில்லை.
# சுரேஷ் (நடிகர்)



**சுரேஷ்** தமிழ் மற்றும் தெலுங்குத் திரைப்படங்களில் நடித்து வரும் இந்திய நடிகர். 1980களில் தமிழ்த் திரைப்படத் துறையில் முன்னணி நடிகர்களில் ஒருவராக இருந்தார். 1981 ஆம் ஆண்டு தமிழ்த் திரைப்படமான பன்னீர் புஷ்பங்களில் நடிகராக அறிமுகமானார். 275 படங்களுக்கும் மேல் நடித்துள்ளார்.  

## ஆரம்ப வாழ்க்கை
சுரேஷ் சென்னையில் வளர்க்கப்பட்டு, ஆக்சுபோர்டு ஆங்கில உயர்நிலைப் பள்ளியில் படித்தார். இவருடைய மகனின் பெயர் நிகில்.  

## திரைப்பட வரலாறு
| 1981 | *பன்னீர் புஷ்பங்கள்* | தமிழ் |  |
| --- | --- | --- | --- |
| 2017 | *அவள்* | மருத்துவர் பிரசாத் | தமிழ் |
| 2017 | *பார்ட்டி* | தமிழ் | } |

## வெளியிணைப்புகள்
-
# குடும்பம் (1954 திரைப்படம்)


***குடும்பம்*** 1954 ஆம் ஆண்டு வெளியான ஒரு இந்திய தமிழ்த் திரைப்படமாகும். ஜம்பன்னா இயக்கத்தில் உருவான இத் திரைப்படத்தில் ஸ்ரீராம், கே. ஏ. தங்கவேலு, டி. கே. ராமச்சந்திரன், டி. எஸ். துரைராஜ், ஜி. வரலட்சுமி, சாவித்திரி, சி. கே. சரஸ்வதி மற்றும் பலர் நடித்திருந்தனர். எம். எஸ். சுப்பிரமணியம், ஏ. எல். நாராயணன் ஆகியோர் கதை வசனம் எழுதினர்.  

## பாடல்கள்
பெண்டியாலா நாகேஸ்வரராவ் இசையமைத்தார். பாடல்களை யாத்தவர் எம். எஸ். சுப்பிரமணியம். எம். எல். வசந்தகுமாரி, பி. ஏ. பெரியநாயகி, பி. லீலா, ஜிக்கி, பி. சுசீலா, டி. வி. ரத்தினம், கண்டசாலா, ஏ. எம். ராஜா, டி. எம். சௌந்தரராஜன், எம். எஸ். ராமாராவ், நாகேஸ்வரராவ் ஆகியோர் பின்னணியில் பாடினார்கள்.  

| எண். | பாடல் | பாடகர்/கள் | கால அளவு |
| --- | --- | --- | --- |
| 1 | *பண்டிகை தினமிதடா* | எம். எல். வசந்தகுமாரி |  |
| 2 | *நாளிதுவே நன் நாளிதுவே* | ஏ. எம். ராஜா |  |
| 3 | *அழுது அழுது சோர்ந்த* | பி. லீலா |  |
| 4 | *உலகிலே தனிமனிதருக்கு உணவும்* |  |  |
| 5 | *கண்ணீரில் உன் கதையும்* |  |  |
| 6 | *பகலிரவும் பாராமல்* |  |  |
| 7 | 'பார்த்தீரா இவர் சரசம்'' | கண்டசாலா & பி. லீலா | 03:11 |
| 8 | *ஏ குட்டி என்னை* | நாகேஸ்வரராவ் & பி. சுசீலா |  |
| 9 | *அம்புலி மாமா ஷோக்கு பார்க்க* | ஏ. எம். ராஜா & ஜிக்கி | 03:11 |
| 10 | *ஆனந்தமே ஆனந்தம்* | ஜிக்கி |  |
| 11 | *புதுமலர் ரோஜா நானே* | பி. ஏ. பெரியநாயகி | } |
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-11112017

சந்திப்பு ஒலிப் பதிவு: https://github.com/noolahamfoundation/documenting-trades-and-crafts/blob/master/meetings/TradesCrafts_20171111.mp3  

## திகதி/இடம்/நேரம்
- ஸ்கைப்
- பிப 5:30 இலங்கை/தமிழ்நாடு நேரம்

## கலந்து கொண்டவர்கள்
- துலாஞ்சன்
- பிரசாந்
- கோபி
- ரமணேஸ்
- சிவகுமார்
- நற்கீரன்

## நிகழ்ச்சி நிரல்
- திருகோணமலை பட்டறை
- மட்டக்களப்பு பட்டறை
- மலையக களப் பணி
- wiki commons upload workflow
- craft வார்ப்புரு - நற்கீரன்
- முதல் களப் பணி editing and uploading
# ஆசிய வரலாறு

ஆசிய வரலாற்றின் இணைப்புப் பாலமாகும்.]]  
**ஆசியாவின் வரலாறு**, தெற்காசியா, கிழக்காசியா மற்றும் நடு ஆசியா உள்ளிட்ட பல்வேறு பகுதிகளின் வராலாற்றுத் தொகுப்பாகும். இவ்வரலாறு பல்வேறு ஆறு, கடல் சார்ந்த நாகரிகங்களின் பிறப்பிடமாகவும் விளங்குகிறது. ஆசியப் பள்ளத்தாக்குகள், ஆற்றுப்படுகைகள் உலகின் முக்கிய நாகரிகங்களான சிந்து சமவெளி, அரப்பா, மெசொப்பொத்தேமியா, சீன மற்றும் எகிப்து நாகரிகங்களை வளர்த்தெடுத்த நாகரிகத்தொட்டில்களாகும். வளமான நிலங்கள், தட்ப வெப்ப நிலைகள் போன்றவை முக்கியப் பயிர்களை வளர்த்தெடுக்கக் காரணமாய் அமைந்தன. மக்கள் வாழத்தகுந்த நிலப்பரப்பாதலால் கிராமம், நகரம் உள்ளிட்ட சமூகங்களாக அந்நாகரிகங்கள் அமைந்திருந்தன. இச்சமூகங்கள் கணிதம், அறிவியல், கலை மற்றும் பண்பாட்டு வளர்ச்சி பெற்றிருந்தன. சமூகங்கள் சிற்றரசுகளாகவும், பேரரசுகளாகவும் ஆட்சி செய்தன.  

பட்டு வர்த்தகம் சார்ந்த பண்டைய வணிகம் ஆசிய நாடுகளுக்கிடையே ஒரு இணைப்புக்காரணியாக விளங்கியது. பட்டு வர்த்தகத்தோடல்லாமல் ஏனைய கலை, பண்பாடு மற்றும் பிற வணிக பண்டமாற்றிலும் ஆசிய நாடுகள் இணக்கமாயிருந்தன. இவற்றின் வரலாறு மற்றும் ஆட்சிப் பரவல் காலக்கோட்டில் பல்வேறு ஆசிய நாடுகள் மலரக் காரணமாயிருந்தன.
# ஷெல் நிறுவனங்கள், இந்தியா


**ஷெல் நிறுவனங்கள்** (**shell companies**) மோசடி அல்லது வரி ஏய்ப்பு, பயங்கரவாதத்திற்கான நிதி சேகரித்தல் போன்ற நோக்கங்களுடன், பணத்தை திரட்டும் நிறுவனங்களாகும். இத்தகைய நிறுவனங்கள் எந்தவொரு செயலூக்கமான வர்த்தகமும், தொழிலும் இல்லாத நிறுவனங்கள் ஆகும். ஷெல் நிறுவனங்கள் சொந்தமாக சொத்துக்கள் வைத்துக் கொள்ளாதிருப்பினும், எந்தவொரு வேலைவாய்ப்பும், பொருள் உற்பத்தியும், வணிக நடவடிக்கைகளையும் முன்னெடுப்பதில்லை. இந்த போலி நிறுவனங்கள் அல்லது ஷெல் நிறுவனங்கள். பணமோசடி போன்ற சட்டவிரோத நடவடிக்கைகளிலிருந்து பெற்ற கருப்புப் பணத்தை பெற்றுக் கொள்வதும் மற்றும் அதை முதலீடு செய்வதன் மூலம் சட்டபூர்வமான பணத்தை உருவாக்குவதே ஷெல் கம்பெனிகளின் நோக்கமாகும்.  

ஷெல் நிறுவனங்கள், பொதுமக்கள் அல்லது அரசின் சட்ட அமலாக்கத் துறைகளிடமிருந்து the following தங்கள் நிறுவனத்தின் விவரங்களை மறைக்கப் பல பெரிய நிறுவனங்களால் பயன்படுத்தப்படுகின்றன.  

இந்திய நிறுவனங்கள் சட்டம், 2013, ஷெல் நிறுவனத்தின் நடவடிக்கைகள் மற்றும் அதன் நடவடிக்கை குறித்து வரையறை செய்யவில்லை. எனவே செல் நிறுவனங்கள் சட்டவிரோதமான நிறுவனங்களாக இந்திய அரசு கருதுகிறது.  

## ஷெல் நிறுவனம் துவக்க காரணங்கள்
புதிதாக துவக்கப்பட உள்ள அல்லது துவக்கப்பட்ட தொழில், வணிக நிறுவனங்களுக்கு தேவையான மூலதனத்திற்கு நிதியைத் திரட்டவே இந்த செல் நிறுவனங்கள் துவக்க முக்கியக் காரணம் ஆகும்.  

## ஷெல் நிறுவனங்கள் செயல்பாடுகள்
கறுப்புப் பணம் அல்லது கணக்கில் வராத பணத்தை வெள்ளை பணமாக மாற்றுவதில் செல் நிறுவனங்கள் ஒரு இடைத்தரகராகச் செயல்படுகிறது. எடுத்துக்காட்டாக, ஒரு கோடி ரூபாய் கருப்புப் பணத்தை வெள்ளையாக மாற்றச் சம்மந்தப்பட்ட நபரிடமிருந்து 1 லட்சம் பெற்றுக்கொள்கிறது. இந்தத் தொகை பின்னர் ரூபாய் 1௦ மதிப்புள்ள 10,000 பங்குகளாகப் பிரிக்கப்பட்டு ஷெல் நிறுவனங்களின் இயக்குநர்களுக்கு விற்கப்படுகிறது. இந்த நடவடிக்கை நிறுவனத்தின் மதிப்பை 100 மடங்கு அதிகரித்து, இதன் மதிப்பை ரூ. 1 கோடியாக உயர்த்துகிறது. பல சட்டவிரோத நிறுவனங்களின் மூலம், இந்தப் பணம் பின்னர் வெள்ளை பணமாக உண்மையான உரிமையாளருக்கு மாற்றப்படுகிறது.  

## ஷெல் நிறுவனங்களை அடையாளம் காணுதல்
உயர் பங்குப் பிரீமியங்கள், மிகப்பெரிய அளவு கையிருப்புத் தொகை, பட்டியலிடப்படாத கம்பனிகளில் முதலீடு, பெயரளவு ஊதிய மூலதனம், பூச்சியம் டிவிடெண்ட், பெரும்பான்மையான பங்குதாரர்கள் தனியார் நிறுவனங்களாக இருப்பது, குறைந்த நிலையான சொத்துகள், பெயரளவு செலவுகள் மற்றும் குறைந்த இயக்கங்கள் ஆகியவற்றின் காரணமாக மிகப்பெரிய இருப்புகள் மற்றும் உபரி போன்ற தரவுகளை அடிப்படையாகக் கொண்டு அடையாளம் காண்கின்றன.  

இந்தியாவில் உள்ள ஷெல் நிறுவனங்களில் 90 சதவீதத்திற்கும் மேலான ஷெல் நிறுவனங்கள், தொழில் நுட்ப நிபுணர்களுடன் கொல்கத்தாவில் இயங்குகிறது.  

## செல் நிறுவனங்களுக்கு எதிரான நடவடிக்கைகள்
- வரி ஏய்ப்பில் ஈடுபடுவதற்காக பெயரளவில் செயல்படும் ஷெல் நிறுவனங்களுக்கு எதிராக இந்திய அரசு எடுத்து வரும் நடவடிக்கைகளில் ஒரு பகுதியாக, 4.5 இலட்சம் ஷெல் நிறுவன இயக்குனர்களின் பதவிகளை நீக்க இந்திய அரசின் நிறுவனங்களுக்கான அமைச்சகம் ஆராய்ந்து வருகிறது.

- மேலும் செல் நிறுவனங்களின் பட்டியலை, பங்கு வணிகத்தில் ஈடுபட்டுள்ள பொது மக்களின் கவனத்தை ஈர்க்கும் பொருட்டு, இந்திய அரசு வெளியிட்டுள்ளது.

- இந்திய பங்கு மற்றும் பரிவர்த்தனை வாரியம், 331 செல் நிறுவனங்களை பங்குச் சந்தையில் வணிகம் செய்வதை தடைசெய்துள்ளது.
# மென்படல ஒளியியல்



**மென்படல ஒளியியல்** நெகிழியால் ஆன தட்டையான வில்லையால் பெறப்படுகிறது. இது கண்ணாடி வில்லை போல் ஒளியை எதிரொளிப்பு அல்லது ஒளி விலகல் செய்யாமல் விளிம்பு விளைவு அடையச் செய்கிறது. நெகிழியில் சிராய்ப்பின் மூலம் உருவாகும் மிக நுண்ணிய காடிகள் (grooves), ஒளியை விளிம்பு விளைவிற்கு உட்படுத்துகிறது.  
கண்ணாடியின் ஒளி ஊடுருவும் திறன் 90% ஆகும், ஆனால் நெகிழியால் ஆன மென்படலத்தின் ஒளி ஊடுருவும் திறன் 30-55% ஆகும்.  

## பயன்கள்
### MOIRE திட்டம்
அமெரிக்க இராணுவ ஆராய்ச்சி முகமை (Defense Advanced Research Projects Agency (DARPA)) தனது ஆராய்ச்சிக்கு மென்படல ஒளியியலைப் பயன்படுத்துகிறது.  
MOIRE திட்டம் என்பது (Membrane Optical Imager for Real-Time Exploitation (MOIRE)) மென்படல ஒளி உணர்வியைப் பயன்படுத்தி செயல்படும் திட்டமாகும். இத்திட்டத்தில் குறைந்த எடையுள்ள பலபடிகளைக் (polymer) கொண்ட மென்படலங்களை பயன்படுத்துகிறது. இவை 20 மீட்டர் நீளம் கொண்டவை, 36000 கி.மீ. தூரத்திலுள்ள 1 மீட்டர் அளவுள்ள பொருட்களையும் காண உதவுகிறது. மென்படல மிக நுண்ணிய காடிகள் 4 முதல் 100 மைக்ரோமீட்டர் வரையுள்ள அகலத்தைக் கொண்டுள்ளது.  
இந்த திறனைக் கொண்ட கண்ணாடி தொலைநோக்கி அளவு மிகப் பெரியதாக இருப்பதால் எடுத்துச் செல்லக் கூடிய ஏவூர்திகளை வடிவமைக்க இயலாது. நெகிழி தொலைநோக்கியின் அளவு கண்ணாடி தொலைநோக்கி அளவை விட ஏழு மடங்கு குறைவான எடையையே கொண்டுள்ளது.  
மடக்கக்கூடிய உலோகத் தகடுகளுக்கிடையே மென்படலங்கள் வைக்கப்படுகின்றன. புவிநிலைச் சுற்றுப்பாதையில் சுற்றி வரும் துணைக்கோள்களில் வைத்து சுற்றுப்பாதைக்கு அனுப்பப்படுகிறது. சுற்றுப்பாதையில் வெளிவிடப்படும் மென்படலங்கள் விரிவடைந்து செயல்படுகிறது.  

இவ்வகை தொலைநோக்கிகள் புவியில் அமைக்கப்பட்டுள்ள 10 மீட்டர் அகலம் கொண்ட கெக் தொலைநோக்கியை (Keck telescope) விட இரண்டு மடங்கு பெரியது. பூமியின் மேற்பரப்பில் 40 சதவீத பரப்பைக் காண உதவுகிறது. 10 கி.மீ. × 10 கி.மீ. பரப்பளவுள்ள பிம்பத்தை 1 மீட்டர் பிரிதிறனில் ( resolution ) காண உதவுகிறது.  

தரையில் அமைக்கப்பட்டுள்ள 5 மீட்டர் அகலம் கொண்ட மென்படல தொலைநோக்கியின் முன் வடிவம், மென்படல ஒளியியல் மூலம் புதிய பிம்பங்களை உருவாக்கியுள்ளது.  

## மேலும் பார்க்க
- வலயத்தட்டு